Imamo još jednu stvar, poštovane zastupnice i zastupnici, temeljem čl. 236. st. 5. Poslovnika dopunit ću dnevni red 5. sjednice s jednom točkom, to je: - Mišljenje Odbora za ustav, Poslovnik i politički sustav HS o zahtjevu za mišljenje o povredi Poslovnika HS koji je podnijela zastupnica Katica Glamuzina.
[[NASTAVAK NAKON STANKE U 11:02 SATI]] Evo poštovana kolegice, nažalost je samo kolegica Selak ovaj čas tu, ja se nadam da će ostali isto doći. Sada ćemo krenuti sa iznošenjem stajališta kluba zastupnika pa će prva u ime Kluba zastupnika Mosta govoriti poštovana zastupnica Marija Selak Raspudić. Izvolite.
Uvaženi potpredsjedniče Sabora. Uvažena prazna sabornice i uvaženi građani Hrvatske za kojih nadam se da postoje ispred ekrana i da prate ovu raspravu. Godina je na izmaku, ovo je jedna od onih godina o kojoj ćemo dugo razgovarati i kojih ćemo se sjećati i koje će nas nešto naučiti o demokraciji i njezinoj ugrozi jednom kada se zaista računi budu zbrajali. Nadajmo se da će ta ugroza demokracije stati na ovome i da nas uskoro očekuju bolja vremena i da je ovo jedino što ćemo trebati revidirati. Jedno od osnovnih pitanja koja će se naknadno povlačiti jer trenutno za njega nema dovoljno sluha s obzirom na tešku epidemiološku situaciju u kojoj se nalazimo, razmjernost ograničenja odnosno razmjernost mjera koje se uvode, a posebice imajući u vidu da se ta razmjernost sukladno čl. 16. Ustava, st. 2. odnosi i treba odnositi s obzirom na situaciju kod svakog pojedinca. U tom smislu danas bih htjela govoriti o nečemu o čemu se manje govori, a što će biti sve veći problem odnosno pitanje koje će se donositi pred nas. Riječ je o situaciji i potrebi mjera kod onih koji su preboljeli korona virus. U Hrvatskoj trenutno imamo oko 150.000 ljudi koji su preboljeli korona virus i 186.963 oboljela od korona virusa, ja ću biti optimistična u ovo predblagdansko vrijeme i doista ću izraziti svoju nadu da će se oni svi oporaviti. U Europi trenutno imamo oko 15 milijuna oboljelih. S pravnog gledišta između njih i oni koji trenutno nisu preboljeli korona virus nema značajnih razlika, ipak u praksi s medicinskog gledišta uvode se neke razlike između onih koji su preboljeli korona virus i onih koji nisu i time se pokazuje da oni ipak nisu baš jednaki. Oni tako ne podliježu samoizolaciji ukoliko se odluče na putovanje i mogu pokazati dokaz da su preboljeli virus u zadnja tri mjeseca. Jednako tako najnovija istraživanja odnosno oksfordski članak pokazuje, istraživanje koje se provodilo među zdravstvenim radnicima da oni zdravstveni radnici koji su razvili antitijela nijedan se nije ponovo zarazio korona virusom te se sugerira zaključak da su ti ljudi imuni najmanje šest mjeseci. Budući da možemo i sada predloženih mjera zaključiti da ljudi koji su preboljeli koronu ne podliježu samoizolaciji očito se uvažava to da oni ne predstavljaju toliku prijetnju okolini kao oni koji još uvijek nisu preboljeli i naravno kao oni koji su zaraženi od korone. Zašto postavljamo ovo pitanje? Zato što smatramo da ukoliko bi se revidirale mjere i uvažilo posebnost pravnog, a onda i praktičnog statusa onih koji su preboljeli koronu takva odluka može imati pozitivan učinak na više različitih razina. Prvenstveno ona može služiti kao nekakav poticaj kao svjetlo na kraju tunela, pa i prilika za mentalno ozdravljenje nacije jer pokazuje da se život može i da će se jednom vratiti u normalu.. Drugo, pravno gledano sukladno čl. 16. st. 2. potrebno je uvažiti razmjernost mjera odnosno potrebno je dokazati da tražena mjera vrijedi za svakog pojedinca i da je nužno takvo uskraćivanje njegovih sloboda u njegovom posebnom slučaju. Ukoliko već sada priznajemo da osobe koje su preboljele i osobe koje nisu preboljele nisu jednake onda očito to treba implementirati na ostalim razinama. Treće gospodarski budući da će broj preboljelih biti sve veći, postavlja se pitanje hoće li on u jednom trenutku biti dovoljan da se omogući rad nekih gospodarskih subjekata i da time spasimo posrnulo gospodarstvo? Zatim, zdravstveno, već sada imamo problem toga da ne znamo zaista koliko je ljudi zaraženo i koliko je ljudi preboljelo koronu. Ukoliko bismo uveli nekakav oblik pravnoga, a onda praktičnog uvažavanja prava onih koji to jesu preboljeli to bi moglo služiti kao poticaj onima koji se do sad nisu testirali da to učine jer bi mogli provjeriti da li su i oni bili zaraženi, a onda bi sukladno tome možda mogli i ostvariti neka prava. Takva odluka onda bi nas dovela do novih mogućnosti da utječemo pravilnije na donošenje budućih mjera. U tom smislu smatramo da je potrebno otvoriti pitanje koje će sve češće biti na dnevnom redu s obzirom na broj oboljelih, a to je što učiniti s onima koji su preboljeli koronu? Hvala vam.
Hvala lijepa. Sljedeći Klub zastupnika je onaj HNS-a i nezavisnih zastupnika u ime kojeg će govoriti poštovani zastupnik Predrag Štromar. Izvolite.
Hvala lijepa. Gospodine potpredsjedniče. Kolegice i kolege. Evo ja bih samo informirao opet i zamolio sve naše građane, sve zastupnice i zastupnike da gledaju današnju utakmicu naše ženske rukometne reprezentacije koja evo konačno će biti na HRT-u. Zahvaljujem HRT-u što je ipak uspio dobiti ta prava i da u ovim teškim trenucima kada stvarno epidemija hara Hrvatskom, kad moramo biti kod kuće, kad nemamo druženja da nas bar da možemo vidjeti kako će nas cure opet razveselit. Svaka čast cure, bodrit ćemo vas svi bez obzira kako ispadne puno ste učinile za Hrvatsku i za sve naše građane. A mislim da ste i političarima pokazale kako samo jednim timskim radom, odricanjem, zalaganje i intenzivnim radom se može uspjeti. Vi ste uspjele, nikad još nismo imali takav rezultat u Hrvatskoj rukometnoj ženskoj reprezentaciji. Ja se nadam da ćemo i mi političari uvidjeti sve to, da ćemo timski početi raditi i da ćemo krenut sa našom državom, sa boljim životom naših građana kao što vi sve bolje i bolje igrate. Uz to želim svima sretan Božić i uspješnu Novu Godinu.
Hvala lijepo. Slijedeći Klub zastupnika je onaj Centra i GLAS-a, a govorit će poštovana zastupnica Dalija Orešković, nema je ovdje, pa onda gubi pravo na govor. Time bismo završili sa današnjim radom, a završit ćemo i zaključujem pri tom 5. sjednicu HS. Hvala vam lijepo i još jedanputa svima sretan Božić i Novu Godinu. SJEDNICA ZAVRŠENA U 11,10 SATI
Idemo sada na Prijedlog odluke o prihvaćanju Odluke Vijeća o sustavu vlastitih sredstava EU te o stavljanju izvan snage Odluke 2014/335/EU EURATOM, predlagatelj je Vlada RH. Rasprava je zaključena. Sukladno prijedlogu saborskih radnih tijela dajem na glasovanje navedenu odluku. Tko je za? Tko je suzdržan? I tko je protiv? Utvrđujem da je jednoglasno sa 128 glasova donesena odluka kako su je predložila saborska radna tijela. Konačni prijedlog zakona o izmjenama i dopunama Zakona o eksplozivnim tvarima te proizvodnji i prometu oružja, drugo čitanje, P.Z. br. 43, predlagatelj je Vlada RH. Rasprava je zaključena. Amandmane su podnijeli zastupnik Davor Dretar, Klub zastupnika zeleno-lijevog bloka i zastupnik Matko Kuzmanić. Izjašnjavanje smo proveli ranije na sjednici pa ćemo glasovati o amandmanima koje predlagatelj ne prihvaća. Idemo redom. Amandman 1. zastupnika Davora Dretara Vlada ne prihvaća. Tko je za? Tko je suzdržan? Tko je protiv? Amandman nije dobio potreban broj glasova. 2. amandman istog zastupnika. Tko je za? Tko je suzdržan? Tko je protiv? Amandman nije dobio potreban broj glasova. Amandman br. 3, isti zastupnik, Davor Dretar. Vlada ga ne prihvaća. Tko je za? Tko je suzdržan? Tko je protiv? Amandman nije dobio potreban broj glasova. Idemo sad na amandmane Kluba zastupnika zeleno-lijevog bloka, 1. amandman Vlada ne prihvaća. Tko je za? Tko je suzdržan? Tko je protiv? Amandman nije dobio potreban broj glasova. Amandman br. 2. istog kluba zastupnika vlada ne prihvaća. Tko je za? Tko je suzdržan? I tko je protiv? Amandman nije dobio potreban broj glasova. Amandman br. 3. ponovo isti klub zastupnika vlada ne prihvaća. Tko je za? Tko je suzdržan? I tko je protiv? Amandman nije dobio potreban broj glasova. Amandman br. 4. isti klub zastupnika vlada ga ne prihvaća. Tko je za? Tko je suzdržan? I tko je protiv? Amandman nije dobio potreban broj glasova. Amandman br. 5. ponovo Klub zastupnika zeleno-lijevog bloka vlada ga ne prihvaća. Tko je za? Tko je suzdržan? I tko je protiv? Amandman nije dobio potreban broj glasova. I zadnji 6. amandman istog kluba zastupnika vlada ne prihvaća. Tko je za? Tko je suzdržan? I tko je protiv? Amandman nije dobio potreban broj glasova. Sada idemo na amandmane, dva su amandmana zastupnika Matka Kuzmanića. Prvi amandman vlada ne prihvaća. Tko je za? Tko je suzdržan? I tko je protiv? Amandman nije dobio pogreban broj glasova. I drugi amandman, isti zastupnik, vlada ga ne prihvaća. Tko je za? Tko je suzdržan? I tko je protiv? Amandman nije dobio pogreban broj glasova. Pa prelazimo na glasovanje o Konačnom prijedlogu zakona o izmjenama i dopunama Zakona o eksplozivnim tvarima, te proizvodnji i prometu oružja. Tko je za? Tko je suzdržan? I tko je protiv? Odluka je donesena jednoglasno i sa 120, sa 120 … [[Upadica iz klupe se ne razumije]] A jeste htjeli biti za ili što? [[Upadica iz klupe: Da]] Onda jedan nije radio jel? Znači, onda dobro, 126 glasova za, jednoglasna je odluka. … [[Upadica iz klupe se ne razumije]] Aha dvoje vas. Dobro, dobro, 127 znači bilo je za i na taj način donesen je Zakona o izmjenama i dopunama Zakona o eksplozivnim tvarima, te proizvodnji i prometu oružja.
Poštovane kolegice i kolege, dobro jutro, sve vas najljepše pozdravljam, danas ćemo glasovati o raspravljenim točkama. Prvo pod: a) Izvješće o konzultacijama u vezi s namjerom proglašenja IGP-a RH u Jadranskom moru i b) Prijedlog odluke o proglašenju IGP-a RH u Jadranskom moru. Predlagatelj je Vlada. Rasprava je zaključena. Amandmane su podnijeli Odbor za zakonodavstvo i Klub zastupnika Hrvatskih suverenista. Tijekom rasprave predstavnik predlagatelja prihvatio je amandmane Odbora za zakonodavstvo, te oni postaju sastavni dio prijedloga odluke. Izjašnjavanje o amandmanu Kluba zastupnika Hrvatskih suverenista smo proveli ranije na sjednici, a sada ćemo glasovati o tom amandmanu kojeg predlagatelj ne prihvaća. Dobro, imamo znači dvije, dva zahtjeva zasada za stankom pretpostavljam, prvi je kolega Zekanović, pa ili kolega Grmoja, pa onda kolega Zekanović. Izvolite kolega Grmoja.
Hvala. Evo danas je jedan svečani trenutak, HS će izglasati odluku o proglašenju IGP-a i ja moram izraziti zadovoljstvo što nakon 5.g. naše borbe, ali i borbe svih onih koji su prethodili nama ovdje u HS i u javnosti izglasavamo tu odluku. Drago nam je da su vladajući promijenili svoje mišljenje, naravno to je napravljeno pod utjecajem i inicijativom Italije, ali nikad nije kasno. Vrijeme je sada da se zaštite hrvatska suverena prava, da nam ovo bude podloga za zaštitu interesa naših ribara i da Hrvatska konačno se počne voditi isključivo zaštitom svojih nacionalnih interesa. Isto tako želim ovdje naglasiti glasovat ćemo i o odluci i o Zakonu o europskom javnom tužitelju. Ja bih vas molio, vas iz vladajuće većine da konačno krenemo u obračun s korupcijom. Da smo uređena država, da funkcioniraju naše institucije ne bi nam trebao poticaj izvana za obračun s korupcijom, sami bi se obračunali. Tu korupciju imamo i u našoj diplomaciji koja nije učinila dovoljno svih ovih godina da se zaštite hrvatski nacionalni interesi. U više navrata sam ovdje u HS govorio o diplomatu Damiru Sabljaku kojeg progonite samo zato jer je razotkrio korupciju. Upravni sud je poništio odluku službeničkog suda i ja se nadam da će se taj čovjek uskoro vratiti na posao. A sve vas drage kolege molim da konačno u hrvatskoj politici, u hrvatskoj diplomaciji, ne gledate svoj džep [[Upadica: Hvala vam lijepa]] svoje interese nego hrvatske nacionalne interese.
Hvala vam lijepa. Stanka će biti odobrena. Izvolite kolega Zekanović.
Poštovani predsjedniče HS. Ispred Kluba Hrvatskih suverenista tražim stanku u trajanju od 10 minuta. Nažalost, danas nema razloga za slavlje, danas neka slavi dio oporbe ili neka slave vladajuće, Hrvatski suverenisti neće slaviti zbog toga što je danas izašlo na vidjelo sav jad i bijeda hrvatske politike. Da Italija zbog ribarica iz Tunisa i Libije nije odlučila proglasiti gospodarski pojas, Hrvatska ga nikada ne bi proglasila. Nikada ga ne bi proglasila da to Talijani nisu odlučili napraviti. Mi smo jedna mala državica na začelju Europe u svakom smislu, gospodarskom, demografskom, ali i političkom smislu i isključivo radimo ono što odgovara velikim državama EU i svijeta. Nažalost, nakon što proglasimo gospodarski pojas ništa se ne mijenja i to hrvatska javnost mora znati. Ništa se ne mijenja, talijanske koće će i dalje orati i uništavati hrvatsko podmorje. Jedini način da se to zaustavi i stoga ja pozivam i vladajuće, ali i kolege iz oporbe da podrže naša dva amandmana, jedan ili drugi ili obadva jer se jedino s njima u potpunosti štiti hrvatsko podmorje i u potpunosti govorimo o suverenitetu Hrvatske nad čitavom svom prostoru, u ovom slučaju nad IGP-om. Ako se ovi amandmani ne usvoje, a kako stvari stoje neće se usvojiti jer ih vlada ne želi usvojiti, dio ih oporbe ne prepoznaje. Nažalost, situacija će biti identična. Nije stvar proglašenja nego stvar je zaštite, zaštite prava hrvatskih ribara i stvarne suverenosti na tom prostoru. A ponovit ću, talijanske koće će ribariti na istom mjestu, u milimetar na istom mjestu gdje su ribarile i prije par dana.
Hvala vam. Javlja li se još netko? Kolega Bačić, izvolite.
Zahvaljujem g. predsjedniče. U ime Kluba zastupnika HDZ-a tražim stanku od 10 minuta kako bismo mi ispred kluba još jednom poslali jasnu poruku da RH štiti svoje strateške nacionalne interese na Jadranskom moru, da je ZERP koji prema svom sadržaju sadrži gotovo sve odrednice IGP-a stupio na snagu prije 17.g. i on je unificiran u UN-u i odnosi se na sve države svijeta osim na članice EU prvih 9.g. Proteklih 7.g. otkad je Hrvatska članica EU ZERP kao zajedničke vode EU na snazi je i za države članice EU i moramo danas reći da proglašenjem IGP-a omogućujemo RH da u ZERP-u odnosno u budućem IGP-u može graditi umjetne otoke i može iskorištavati energiju vjetra i mora. Što se tiče ribolova i dalje će hrvatski ribari u IGP ponašati se prema odredbama koje usvaja Europska komisija, ali ono što je važno i na prijedlog matične države u ovom slučaju RH. Dobra strana onoga što se događa u ovoj zajedničkoj izjavi između RH i Republike Italije i Republike Slovenije je u tome da će ubuduće kada Talijanska Republika proglasi IGP onaj dio Jadrana koji pripada Talijanima također postati zaštićen kao što je već 17 godina zaštićen naš dio Jadrana. U tom smislu pozdravljam napore hrvatske diplomacije da ovaj trenutak dijelimo zajedno sa susjedima na Jadranu prije svega sa Talijanskom Republikom i Republikom Slovenijom. Hvala.
Hvala lijepo. Imamo dvije povrede Poslovnika, bit će to replike to je sasvim sigurno, ali moram poslovnički omogućiti zastupnicima da to učine. Izvolite kolega Bulj.
Hvala lijepo predsjedniče. Kolega Bačić povrijedio je čl. 238. gdje cijelo vrijeme govori i obmanjuje javnost da je isto ZERP IGP i nije samo pitanje u otocima umjetnim i energetici, ovdje se radi o suverenom pravu za buduća stoljeća hrvatskog naroda na 24.000 km2, ali je na nama sada kako ćemo primijeniti, hoćemo li imati obalnu stražu, hoćemo li osigurati ribarima [[Upadica predsjednik: Hvala lijepa kolega Bulj.]] da koriste tu našu.
Moram vam dati opomenu zadnji dan ne bih volio, ali moram biti dosljedan. Kolega Zekanović, izvolite. … [[Upadica se ne razumije.]] hvala lijepa. Kolega Bačić.
Zahvaljujem g. predsjedniče. Pretpostavljam da ćete mi dati opomenu [[Upadica predsjednik: Hoću.]] da, ali onda morate strožije kažnjavati one koji me spominju u krivom kontekstu. Ja mislim da to g. Bulj uporno zavrjeđuje. Dakle, kolega Bulj niste u pravu, treba neke stvari znati. Ja vas pitam, gdje će to tih 260 milijuna eura koje vi uporno ovdje spominjete da ih Hrvatska gubi u idućem proračunu biti vidljivo i na kojoj poziciji i tko će platiti [[Upadica predsjednik: Hvala lijepa kolega BAčiću.]] /Govornici govore u isto vrijeme./ …
Dobivate opomenu, ovo je bila čista replika. Ajde molim vas kolega Bulj jel možemo odustati sada, ovo zaista nema smisla. Kršenje Poslovnika i s jedne i s druge strane, vodite polemiku i svi ostali sada vas gledaju i korektno ovdje sjede, svi bi mogli sada polemizirati. … [[Upadica se ne razumije.]] Što? Izvolite eto, može, ne mogu pravila su takva.
Hvala lijepa predsjedniče. Uvaženi kolega Bačić je povrijedio čl. 238. gdje cijelo vrijeme neistine, obmanjuje javnost. Europska komisija je 2013. poslala Hrvatskoj izvješće i studiju gdje je rekla da Hrvatska godišnje gubi između 160 i 260 milijuna eura zbog toga što nije proglasila IGP. I drago mi je što ste promijenili mišljenje, a žao mi je što niste dva puta glasali za naš prijedlog.
Kolega Bulj, sad vam dajem i drugu opemnu. Idemo dalje, poštovani kolega Bauk. Izvolite.
Zahvaljujem g. predsjedniče. Poštovane kolegice i kolege, poštovani zastupnici. Unatoč ovim sitnim čarkama ovo je ipak svečani trenutak i meni je drago da HS završava proces koji je još 2003.g. započela vlada Ivice Račana. Ima neke povijesne pravde u ovome što desna opozicija govori HDZ-u jer je to isto HDZ govorio Račanovoj vladi 2003.g. da nedovoljno štiti hrvatske nacionalne interese, da se može proglasiti ovo i ono, objektivna je situacija bila takva da se tada moglo proglasiti ono što se tada proglasilo, a da će se sada proglasiti ono što se može proglasiti zbog dobrih odnosa sa susjedima. Mi ćemo dobiti pravo iskorištavati energiju vjetra, dobit ćemo pravo raditi umjetne otoke, ali nemamo pravo od Hrvatske napraviti umjetni otok u Europi da bude posvađana sa svim susjedima i da radimo samo ono što mi imamo pravo osporavajući drugima da i oni rade što oni imaju pravo jer onda niko s nikim ne bi bio u dobrim odnosima. Prema tome, Hrvatska neće biti umjetni otok. Hvala Talijanskoj Republici što brine o svom dijelu Jadrana, malo manje im hvala što su u našem dijelu Jadrana ili u ovom dijelu koji je IGP brinuli kako su brinuli. Ovaj put za razliku od mnogih drugih rasprava na tepeti su zapadni susjedi umjesto istočnih susjeda pa onda također dokazujemo svoje domoljublje na taj način, ali nije dobro dokazivati svoje domoljublje na način da se o susjedima govori ono što se ne bi trebalo govoriti. Prema tome, poštovane kolegice i kolege, poštovani zastupnici čestitam vam što ćemo završiti nadam se jednoglasno, bez obzira na ove sitne čarke posao koji je započet u HS prije 17 godina. Sretan vam Božić i Nova godina! Hvala.
Hvala kolega Bauk. Evo sad opet idemo sa povredama Poslovnika. Kolege zaista, prije nego što vam dam jer moram dati, ja ću zaista predložiti da napravimo promjenu u Poslovniku jer ovo nema smisla, ovdje se počelo zloupotrebljavati povredu Poslovnika baš onako obijesno i to nije fer jednostavno. Svi ste svjesni da nije povreda Poslovnika, a činite to da biste replicirali, tako da. Izvolite.
Poštovani predsjedniče. Povreda Poslovnika 238. opet bi pozvao saborske zastupnike iz HDZ-a da malo budu budni. Ponovno je kazana neistina i ja molim g. Bauka koji sigurno to zna da ne nastavlja govoriti to jer to nije istina da je 2003. počet proces proglašenja IGP-a nego je taj proces počet '94.g. na inicijativu predsjednika Tuđmana i njegove vlade kada je prvi put kazano da Hrvatska ima 24.000 km2 … /Govornici govore u isto vrijeme./ …
Kolega Vrkljan dobivate opomenu, tu nema povrede Poslovnika ovo što govorite je potpuno izvan Poslovnika i nema žive veze s povredom Poslovnika. Izvolite kolega Zekanović.
238. samo kratko jedna primjedba kolegi Bauku. Svi smo mi za dobrosusjedske odnose i naravno sa svim državama i sa Italijom koja je nama susjedna država, ali ako ćemo te dobrosusjedske odnose graditi na način da odustajemo od suverenosti, e to kolega Bauk nije u redu.
Ha ništa kolega Zekanović isto tako opomena.
Idemo sada glasovati o amandmanu kluba Hrvatskih suverenista koji predlagatelj ne prihvaća. Molim glasujmo. Tko je za? Morate stisnuti. Tko je suzdržan? I tko je protiv? Utvrđujem da je glasovalo 90 zastupnika i zastupnica, amandman je dobio 10 za, 4 suzdržan, 76 protiv, dakle nije prošao. I sada sukladno prijedlogu saborskih radnih tijela dajem na glasovanje sljedeći zaključak: 1. Prihvaća se Izvješće o konzultacijama u vezi s namjerom proglašenja isključivog gospodarskog pojasa RH u Jadranskom moru; i 2. Podržava se prijedlog Odluke o proglašenju isključivog gospodarskog pojasa RH u Jadranskom moru i zadužuje se Vlada RH da na trilateralnom sastanku u siječnju 2021. g. između RH, Talijanske Republike i Republike Slovenije podupre snaženje suradnje u svjetlu proglašenja isključivih gospodarskih pojaseva RH, Talijanske Republike u 2021. g. nakon čega će se donijeti Odluka o proglašenju isključivog gospodarskog pojasa u Hrvatskome saboru. Molim glasujmo. Tko je za? Tko je suzdržan? I tko je protiv? Utvrđujem da je glasovalo 130 zastupnika, 129 bilo je za i 1 suzdržani te smo na taj način donijeli Zaključak kako su ga predložila saborska radna tijela. [[Pljesak.]] Klub zastupnika Hrvatskih suverenista predložio je HS-u donošenje sljedećeg zaključka: Hrvatski sabor obvezuje Vladu RH da u roku od 90 dana od dana stupanja na snagu ove odluke uputi EU komisiji zahtjev za potpunu zaštitu isključivog gospodarskog pojasa od bilo kakve vrste ribolova ili izlova drugih morskih organizama. Vlada RH ne podržava taj zaključak pa dajem na glasovanje ovaj prijedlog zaključka. Tko je za? Tko je suzdržan? I tko je protiv? Utvrđujem da je glasovalo 93 zastupnika i zastupnice, 14 je bilo za, 3 je suzdržana i 76 je protiv, tako da zaključak nije prošao kako ga je predložio Klub zastupnika Hrvatskih suverenista.
- Mišljenje Odbora za ustav, Poslovnik i politički sustav HS o zahtjevu za mišljenje o povredi Poslovnika HS koji je podnijela zastupnica Katica Glamuzina. Sukladno čl. 236. Poslovnika HS o mišljenju Odbora za ustav, Poslovnik i politički sustav odlučuje se bez rasprave. Dajem na glasovanje slijedeći zaključak: Prihvaća se mišljenje Odbora za ustav, Poslovnik i politički sustav na temelju zahtjeva za mišljenje o povredi Poslovnika HS koji je podnijela zastupnica Katica Glamuzina. Tko je za? Tko je suzdržan? I tko je protiv? Utvrđujem da je glasovalo 123 zastupnice i zastupnika, 73 za, 2 suzdržana i 48 protiv, te je tako donijet zaključak kako ga je predložio Odbor za ustav, Poslovnik i politički sustav. Ovime smo došli do kraja glasovanja i prije nego što pređemo na slobodne govore samo nekoliko trenutaka vas molim. Zahvalio bih se saborskim službama, svim djelatnicima HS na tome što su u ovo vrlo zahtjevno vrijeme pomogli i uspješno organizirali naša glasovanja i vrlo složene logističke … [[Pljesak]] osigurali vrlo složene logističke uvjete, tako da im hvala i sretan im Božić i Nova Godina. Isto tako želim svima vama i vašim obiteljima sretan Božić i Novu Godinu da ju provedete sa svojim najbližima, želim vam zdravlja, radosti i mira. A isto tako hrvatskim građanima i hrvatskim građankama u ime i Hrvaticama i Hrvatima širom svijeta u ime zastupnika i zastupnica HS želim sretan Božić, sretnu Novu Godinu, želim im isto tako puno zdravlja, mira, radosti i neka provedu ove blagdane u krugu svojih najbližnjih. Ovo je jedan drugačiji Božić, drugačija Nova Godina, ali nadam se da će 2021. na kraju te godine i nove 2022. biti svima nama puno bolje. Hvala vam lijepa. Za 5 minuta još slobodni govori i vidimo se na idućoj sjednici HS. STANKA U 10,57 SATI